**ZÁPISNICA č. 1** stretnutie dňa 13. 09. 2022 od 14.00 – 14.45 h

**(voľby do školského parlamentu)**

Program:

1. Uvítanie a otvorenie
2. Dochádzka
3. Novinky a akcie v škole
4. Diskusia
5. Voľby
6. Záver

1. Naše prvé stretnutie ŽŠR v šk. roku 2022/23 otvorila koordinátorka Mgr. Z. Betáková a privítala medzi nami **novú pani učiteľku Mgr. Annu Geschwandtner** a p. učiteľa V. Bálinta – Baja a všetkých žiakov.

2. Pri kontrole dochádzky sme zistili, že stretnutia sa zúčastnilo, okrem pani učiteliek a Baja, **16 žiakov školy**, 6 boli ospravedlnení (z celkového počtu žiakov 2. – 9. ročníka, 22 detí).

1. Pán učiteľ Bajo nás informoval o novinkách v škole:
* projekt v rámci programu **Erazmus** - zameraný na zvýšenie povedomia žiakov a dôležitosti ich participácie v oblasti ochrany životného pros-tredia a zdravej životosprávy – bližšie info na webovej stránke školy
* pokračujeme v projektoch **Skutočne zdravá škola** (zdravé stravovanie sa)**, Zelená škola, Eko Alarm** (ochrana životného prostredia)**, Záhrada, ktorá učí**... (využitie záhrady na učenie, pestovanie, čítanie si, hranie sa ŠKD), **Škola, ktorá číta** – Krajina čitateľov (rozvíjanie čitateľskej gramotnosti)
* **štipendium** – motivácia žiakov zapájať sa do rôznych súťaží a olympiád s finančnou odmenou 100 – 300 €, ak sú úspešní v okresných a vyšších kolách.
1. V diskusii sme sa zasa zamerali **na jedáleň** – jej odhlučnenie akustickými panelmi, uvažuje sa okrem 2 možností A/B, že by bolo na výber aj 3. jedlo C – cestoviny s omáčkou, lebo deti sa sťažujú na studený šalát, a tiež na raňajky, kedy sa starším žiakom niekedy neujdú raňajky, ktoré by chceli. Bajo navrhol možnosť sa aj prihlasovať aj na raňajky cez edupage a možnosť prípravy smoothie, keď budú pani kuchárky stíhať.

Vyriešili sme aj **vyžívanie stolného futbalu** – stratu loptičky – máme zakúpené a uložené náhradné loptičky u p. učiteľky Betákovej, ktorá ich vždy rada poskytne, len treba povedať.

1. Následne prebehli **voľby do ŽŠR** pre školský rok 2021/22 a hlasovanie prostredníctvom volebných lístkov s týmto výsledkom:

**predseda ŽŠR : SIMEON TURIC, 9.A**

**podpredseda ŽŠR : ANGELINA NEDELJAK, 7.A**

**pokladník: JAKUB ADAMEC, 8.A**

**zapisovateľka: LEA KOLLÁŘOVÁ, 5.B**

Potom ešte Bajo vytvoril **„akčný tím“**, aktívni žiaci, ktorí mu budú pomáhať s realizáciou rôznych projektov, do ktorého sa dobrovoľne prihlásilo 13 žiakov, najmä z 2. stupňa.

1. Záver stretnutia ukončila p. uč. Z. Betáková, všetkým poďakovala za účasť a spoluprácu a spoločne sme sa odfotili.



Zapísala: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Overila: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_